Sonskynland | Tuis
• WELKOM BY SONSKYNLAND- HORISON PREPRIMER •
DANKIE DAT U HIERDIE SKOOL VIR U KLEUTER OORWEEG
Daar is drie ouderdomsgroepe wat funksioneer onder toesig van GEKWALIFISEERDE ONDERWYSERESSE.
GRAAD RR KLASSE
Deur aan u kleuter die geleentheid te gee om hier skool te gaan word 'n vroeë band ontwikkel met die toekomstige "groot" skool en betree hierdie kinders hulle Graad 1-jaar met baie meer selfvertroue en sonder vrees aan. Die Graad R klasse dien terselfdertyd as brugklasse vir Graad 1. Al die klasse volg 'n goedgekeurde dagprogram. Vir u as ouer bly dit 'n groot gerief om u skoolgaande kinders asook kleuterkinders op een perseel versorg te kan hê. Sonskynland- Horison Preprimêr is die mees unieke skool met 'n magdom van noodsaaklike ontwikkelingsaktiwiteite.
Hiep-hiep hoera, ons is die Hories
Ons leer en speel dat die stof so staan
En word slim om skool toe te gaan
Beleefd en mooi dit moet ons wees
met almal om ons – dis gees
Geskryf deur Dr. PGL Grobler
Niks is belangriker as u kind se welstand nie. Vir u as ouer is dit gerieflik om u primêre- en kleuterkind op een perseel versorg te hê.
• hier by Sonskynland leer ons •
7 Belangrike Waardes
Dikwels as ons in ag neem wat 'n kind teen die ouderdom van 5 moet weet, konsentreer ons daarop om hulle voor te berei met die nodige vaardigheid wat hulle nodig het wanneer hulle "groot" skool begin. Ons wil weet hulle beskik oor basiese vaardighede soos om hul hempie toe te knop en tot tien te tel.
Alhoewel hierdie vaardighede natuurlik belangrik is en die grondslag vorm van 'n gladde oorgang na laerskool, is dit hul waardes wat eintlik die grondslag sal lê van wie hulle is, beide gedurende hul skooljare en in hul lewe wat voorlê. So, dit is vir ons belangrik om die volgende 7 waardes vir ons kleuters te leer.
Ek is betroubaar in my werk, in wat ek sê en in my optrede. Ek doen altyd die regte ding.
My woord is my eer daarom is ek eerlik in my skoolwerk en tree eerlik op teenoor my ouers, onderwysers en maats.
Ek en alle mense het die reg om gelyk en regverdig behandel te word daarom behandel ek my ouers, onderwysers, maats en ander mense regverdig. Ons vier Menseregtedag en Vryheidsdag om die gelykheid asook vryheid van alle burgers te erken.
Ek het respek vir myself, my ouers en my maats en toon respek teenoor mense wat ouer as ek is. Ek respekteer my omgewing, skool en ander se besittings.
Ek gee om vir my naaste, dit sluit my ouers, onderwysers en maats in. Ek streef na 'n hart wat omgee en ek help altyd waar ek kan. Ek gee om vir ander al is ons verskillend.
Ek is trots op wie ek is en hoe ek lyk. Ek doen my skoolwerk met trots. MY SKOOL IS MY TROTS.
Ek pas my tas, klere en alle besittings mooi op en probeer my klas, omgewing en skoolterrein altyd netjies hou. Ek neem volle verantwoordelikheid vir my optrede, dade en woorde en aanvaar verantwoordelikheid vir my skoolwerk asook opdragte by die skool en by my huis.
• Ons leer speel-speel •
Kyk gerus ons video om te sien hoe lekker dit by Sonskynland is!
Ons gee geleentheid vir alle maatjies om kreatief te wees. Die kleuters se ontwikkeling word verbeter deur groot en fyn motoriese vaardighede. Tegnologie klassies wat aangebied word wek groot opgewondenheid onder die kleuters.
TJOMINIS – Instappie
• GEKWALIFISEERDE ONDERWYSERS •
ONS STEL HULLE GRAAG VOOR
Dit is vir ons lekker om saam te werk om vertrouende en respekvolle verhoudings met kinders en gesinne op te bou en te behou. Ons handhaaf die hoogste moontlik onderwysstandaarde op 'n gedifferensieërde basis deur 'n hoogs bekwame opgeleide onderwyskorps.